Tot va anar com una seda. Fernando ens esperava a l’arribada a l’apartament, ens va rebre molt amablement i ens va donar totes les indicacions que necessitàvem. Cada vegada que ho vam necessitar vam poder contactar amb ell sense problemes i ens va atendre amb rapidesa i eficàcia.
La situació de l’apartament és fantàstica: en una placeta molt cèntrica, prop del Panteó, i al mateix temps molt tranquil·la. Pots fer a peu tot el centre històric de Roma sense cap problema. L’apartament és ampli i acollidor, ben equipat i amb una terrassa molt agradable, que, tot i que ja érem al mes de desembre, encara vam aprofitar per a dinar-hi al migdia.
Quan tornem a Roma, sens dubte repetirem.